पाएं अपने शहर की ताज़ा ख़बरें और फ्री ई-पेपरडाउनलोड करें
मल्लांवाला में थाना प्रमुख बलराज सिंह व जिला ट्रैफिक इंचार्ज पुष्पेंद्र सिंह ने पैरामेडिकल स्टाफ के साथ फ्रूट व सब्जी की 32 रेहड़ी वालों के कोरोना रैपिड सैंपल लिए। इस मौके पर एमएलटी नवजोत सिंह और हरपाल सिंह ने बताया कि इन टेस्टों की रिपोर्ट दो-तीन दिन के बाद मिलेगी। इनके साथ ट्रैफिक पुलिस के अधिकारी एएसआई सुखदेव सिंह अपनी टीम के साथ थे। इस मौके पर पैरामेडिकल स्टाफ ने रेहड़ी वालों को चेतावनी दी कि वह मास्क जरूर लगाएं। रेहडी पर सैनिटाइजर होना जरूरी है। बार-बार हाथ साफ करते रहें। कोरोना नियमों का पालन करें। इस मौके पर एएसआई लखबीर सिंह बताया कि बिना मास्क वाले लोगों से एक चालान पर 1000 रुपए चार्ज किए जा रहे हैं।
गुरु हरसहाए का आदर्श नगर माइक्रो कंटेनमेंट जोन घोषित
गुरु हरसहाए कोरोना के बढ़ते केसों के चलते शहर के आदर्श नगर को माइक्रो कंटेनमेंट जोन घोषित किया गया है। यहां पिछले कुछ दिनों में कई लोगों की कोरोना के कारण मौत हो गई थी। सिविल अस्पताल के एसएमओ बलबीर कुमार ने बताया कि आदर्श नगर इलाके में कई मरीज कोरोना पाॅजिटिव पाए गए थे जिस दौरान इलाके को माइक्रो कंटेनमेंट जोन ऐलान दिया गया है। जिन मरीजों की रिपोर्ट पाॅजिटिव आई है उनके पारिवारिक सदस्यों और आसपास के लोगों के सैंपल लिए जा रहे हैं। यहां राज कुमार, रेखा रानी, गुरमीत सिंह, चिमन लाल मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn